
RAPORT

asupra propunerii legislative „Lege pentru facilitarea schimburilor de terenuri în vederea constituirii de ferme agricole”


Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu propunerea legislativă „Lege pentru facilitarea schimburilor de terenuri în vederea constituirii de ferme agricole”, transmisă cu adresa nr.P.l.-X308 din 17 mai 2004 şi înregistrat sub nr.24/230/18.05.2004. 

La întocmirea raportului, Comisia a avut în vedere avizul Consiliului Legislativ nr.377/08.03.2004 şi punctul de vedere al Guvernului.                

Propunerea legislativă are ca obiect de reglementare instituirea unor dispoziţii privind facilitarea schimburilor de terenuri în vederea constituirii de ferme agricole, în scopul creşterii productivităţii şi al stimulării dezvoltării de ferme agricole prin comasarea de terenuri agricole. 

Propunerea legislativă „Lege pentru facilitarea schimburilor de terenuri în vederea constituirii de ferme agricole”  face parte din categoria legilor organice, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul Adam Crăciunescu – secretar de stat în Ministerul Agriculturii, Pădurilor şi Dezvoltării Rurale. 

La lucrările comisiei au fost prezenţi 30 de deputaţi, membri ai comisiei.

Propunerea legislativă a fost respinsă, cu 6 voturi împotrivă, în şedinţa din 13.10.2004.


În urma dezbaterii, Comisia propune respingerea iniţiativei legislative pentru următorul considerent:

1. Reglementările propuse privesc realizarea schimbului de imobile, terenuri agricole printr-o procedură derogatorie de la dispoziţiile dreptului comun în materie, respectiv Codul Civil, Legea nr.54/1998 privind circulaţia juridică a terenurilor şi Legea cadastrului şi a publicităţii imobiliare nr.7/1996, cu modificările şi completările ulterioare. 

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.2 din Regulamentul Camerei Deputaţilor, cu modificările şi completările ulterioare, este de competenţa decizională  a Camerei Deputaţilor.

